Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3076

15. Az IT alapvetõ infrastrukturális feltételeinek biztosítása, fejlesztése A prioritás tartalma az információs társadalom alapvetõ infrastrukturális feltételeinek és a rendszerközeli szoftverelemeknek és adatelemeknek a biztosítása, fejlesztése. Ezen keresztül lehetõvé válik a gazdasági, közszolgáltatási és tudományos tevékenységet támogató szolgáltatások kialakítása és az ezekhez való hozzáférés. A fizikai infrastruktúra esetében alapvetõ feladat a kisebb települések, elszigetelt országrészek infrastrukturális feltárása, pótolva a piac által nem nyújtott szolgáltatásokat a periferiális helyzetû településeken. A lefedettség érdekében szükség van infrastrukturális technológiai újításokra, illetve közösségi kezelésû infrastrukturális elemekre is. Az országra jelenleg jellemzõ infrastrukturális ellátottságra, a meglévõ erõsségeinkre (pl. mobilpenetráció) is építve, hosszú távú stratégiai és költséghatékony szemlélettel elõ kell segíteni az új megoldások, igények terjedését. Az államnak a szükséges mértékig, technológiasemleges megközelítéssel kell beavatkoznia a piaci folyamatokba úgy, hogy a piaci tendenciák ismeretében és figyelembevételével segítse elõ a fejlesztéseket. Mindezek szem elõtt tartásával ki kell építeni és fejleszteni kell az igényekhez igazodó, többszintû, nagy sebességû, illetve széles sávú vezetékes és vezeték nélküli információs hálózati infrastruktúrát. Az államnak fõleg a kistelepülések ellátásához kell segítséget nyújtania A hozzáférés javításához a piaci tendenciák kedvezõ befolyásolása, a kínálati monopolizáció oldása és a megfelelõ szabályozás a feladat. A magánszemélyek hozzáférésében nagy tartalékok vannak. Ennek kihasználását jelentõsen segítheti a technológiai verseny, az alternatív technológiák és szolgáltatások támogatása. Ennek feltétele azonban a felhasználói ismeretek bõvülése. A kkv-k fejlesztési iránya a nagyvállalatokhoz képest meglévõ hozzáférési hátrány leküzdése. A korszerû infrastrukturális környezet lehetõvé teszi a közvetlen területi hatókörön kívül található kis- és középvállalkozások közös rendszerbe, hálózatba való integrálódását, ezzel segítve elõ a globalizálódott világgazdasági rendszerbe való bekapcsolódásukat. Az információs társadalom kiteljesítésének alapvetõ feltétele az info-kommunikációs infrastruktúrához megfizethetõ áron történõ hozzáférés. A rendszerszoftverek esetében a biztonság és a piaci verseny érdekében erõsíteni kell a nyílt szoftverek használatát. Oldani kell a monopolhelyzeteket, támogatni kell a nyílt forráskódú szoftverek terjedését Az elektronikus közszolgáltatások fejlesztésével párhuzamosan „közüzemi szinten” hozzáférhetõvé kell tenni a kormányzati vagy közigazgatási forrású közcélú, illetve közhasznú adatokat, eszközöket, programokat. A közösségi infrastruktúra és hozzáférés állapota jónak mondható, azonban a rendszerszoftverek egyoldalú szerkezetét a nyílt forráskódú szoftverek alkalmazásának ösztönzésével lehet oldani. Növelni kell az IKT alkalmazására való hajlandóságot a biztonságos kommunikáció és adatvédelem, az adattárolás feltételeinek minden állampolgár és szervezet számára történõ megteremtésével, a hálózati erõforrások felhasználásával, kockázatcsökkentéssel és biztonságfejlesztéssel. A környezeti, humán, politikai biztonságot közvetetten támogató rendszerek info-kommunikációs infrastruktúrájának fejlesztése a közvetett állampolgári üzleti biztonság megvalósítása miatt fontos. Erõsíteni kell az informatikai biztonságot A szoftverpiaci erõfölény oldásához, az alternatív, nyílt forráskódú szoftverek fejlesztéséhez és alkalmazásához szorosan kapcsolódik az interoperabilitás megteremtésének égetõ igénye. Az interoperabilitás, a szoftverek heterogenitásából adódó problémák megszüntetése, az együttmûködésre képes rendszerek megteremtése alapvetõ feltétele az alkalmazhatóságnak, az információs társadalom érdemi kiterjesztésének. Az IKT széles körû alkalmazásának és felhasználásának elõfeltétele a szabványosítás, amely egyúttal új vállalkozások elindítását is lehetõvé teszi. Az innováció és a gazdasági növekedés jelentõs fellendítéséhez páneurópai együttmûködésre képes megoldásokra: e-authenticationre (elektronikus azonosítás) és az e-payment-re (elektronikus fizetés) van szükség. Segíteni kell a különbözõ szoftverek közötti „együttmûködést” 2.5.3. „Befektetés a környezetbe” prioritáscsoport

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes